უნივერსიტეტის ღონისძიებების პორტალი

პროექტი ილიაუნი+ ილიაუნის პირველი და მეორე კურსის სტუდენტებისთვის
2016-03-01 12:05 (Asia/Dubai)
„შენი საინტერესო ცხოვრება იწყება აქ“
გაქვს დრო და სურვილი, 2016 წლის გაზაფხულის სემესტრში უკეთ გაიცნო უნივერსიტეტი და უფრო აქტიურად ჩაერთო საუნივერსიტეტო ცხოვრებაში? ბევრ საინტერესო პროექტში მიიღო მონაწილეობა? შეიძინო ახალი მეგობრები და გამოცდილება? გაიმრავალფეროვნო ინტერესები?
ილიას სახელმწიფო უნივერსიტეტის სტუდენტურ საქმეთა დეპარტამენტი გაძლევს უნიკალურ შესაძლებლობას, გახდე პროექტ ილიაუნი+-ის მონაწილე და შენი საუნივერსიტეტო ცხოვრება უფრო საინტერესო და მრავალფეროვანი გახადო.
პროექტის აღწერა
პროექტი ილიაუნი+ მიზნად ისახავს საუნივერსიტეტო და სოციალურ ცხოვრებაში სტუდენტების ჩართულობის გაზრდას. კონკურსის წესით შეირჩევა ილიას სახელმწიფო უნივერსიტეტის ბაკალავრიატის პირველი და მეორე კურსის 50 სტუდენტი, რომლებიც გაზაფხულის სემესტრში მრავალ საინტერესო პროექტში მიიღებენ მონაწილეობას.
პროექტის ფარგლებში დაგეგმილი აქტივობების არასრული სია

საგაზაფხულო სკოლები ილიას სახელმწიფო უნივერსიტეტის რეგიონალურ სასწავლო ცენტრებში;
საჯარო ლექციები თანამედროვე საზოგადოებისა და კულტურის საინტერესო ასპექტების შესახებ;
ვიზიტი ილიას სახელმწიფო უნივერსიტეტის აბასთუმნის ასტროფიზიკურ ობსერვატორიაში;
ვიზიტი ილიას სახელმწიფო უნივერსიტეტის ბოტანიკის ინსტიტუტში;
შეხვედრა ილიას სახელმწიფო უნივერსიტეტის მკვლევრებთან, საინტერესო კვლევების გაცნობა;
ილიას სახელმწიფო უნივერსიტეტის ლაბორატორიების დათვალიერება;
ვიზიტი ილია ჭავჭავაძის სახლ-მუზეუმში;
ვიზიტი ოკუპაციის მუზეუმში;
ვიზიტი პრეზიდენტის რეზიდენციაში;
ვიზიტი ეროვნულ ბანკში;
მონაწილეობა ილიას სახელმწიფო უნივერსიტეტის მკვლევართა მიერ დაგეგმილ საველე გასვლებში;
ვიზიტი ილიას სახელმწიფო უნივერსიტეტის ყაზბეგის სასწავლო ცენტრში.

დეტალურ განრიგს შერჩეული კანდიდატები მიიღებენ ელექტრონულ მისამართზე. მონაწილეებს შეეძლებათ საკუთარი ინტერესების გათვალისწინებით დარეგისტრირდნენ ამა თუ იმ ღონისძიებაზე. პროექტის დასასრულს, სავალდებულოა მისი შეფასება წერილობით, რის შემდეგაც მონაწილეები დაჯილდოვდებიან დამადასტურებელი სერტიფიკატებით.
კონკურსში მონაწილეობის პირობები
თუ ხარ ილიას სახელმწიფო უნივერსიტეტის საბაკალავრო საფეხურის პირველი ან მეორე კურსის სტუდენტი და გსურს გახდე პროექტ ილიაუნი+-ის მონაწილე, მაშინ შეავსე სპეციალური სარეგისტრაციო ფორმა (მისი ყველა ველი) არაუგვიანეს 2016 წლის 10 მარტისა და დაელოდე ჩვენს პასუხს.

სარეგისტრაციო ფორმა

გაითვალისწინე, რომ პროექტის 50 მონაწილე შეირჩევა სწორედ სარეგისტრაციო ფორმაში მითითებული ინფორმაციის საფუძველზე.
რატომ უნდა მივიღო მონაწილეობა პროექტში:

მიიღებ საინტერესო გამოცდილებას და გაიფართოებ ინტერესთა სფეროს;
გაიცნობ და დაუმეგობრდები განსხვავებული გამოცდილებისა და ინტერესების მქონე ადამიანებს;
არაფორმალურ გარემოში შეხვდები ლექტორებს და შენთვის საინტერესო საკითხებზე მიიღებ ინფორმაციას;
სიღრმისეულად გაიცნობ უნივერსიტეტს, რა შესაძლებლობებს გთავაზობს ის, რაც დაგეხმარება კიდევ უფრო საინტერესო გახადო შენი სტუდენტური ცხოვრება და გახდე წარმატებული.

საკონტაქტო ინფორმაცია:
☏ 2 29 47 11
✉student.service@iliauni.edu.ge
Facebook page

პანელური დისკუსია - გვჭირდება თუ არა სამოქალაქო განათლება?
2016-03-02 18:00
ილიას სახელმწიფო უნივერსიტეტის ორგანიზებით, 2 მარტს, 18:00 საათზე, წიგნის სახლში „ლიგამუსი“ გაიმართება პანელური დისკუსია თემაზე: „გვჭირდება თუ არა სამოქალაქო განათლება?“.
პანელურ დისკუსიაში მონაწილეობას მიიღებენ:

გიგა ზედანია – ფილოსოფოსი, ილიას სახელმწიფო უნივერსიტეტის რექტორი;
გიორგი გვალია, პოლიტოლოგი, ილიას სახელმწიფო უნივერსიტეტის ხელოვნებისა და მეცნიერების ფაკულტეტის დეკანი;
თათა ცოფურაშვილი, ფილოსოფოსი, ილიას სახელმწიფო უნივერსიტეტის პროფესორი;
თამარ გურჩიანი – იურისტი, ილიას სახელმწიფო უნივერსიტეტის ასოცირებული პროფესორი;
თეო ხატიაშვილი – კინომცოდნე. ილიას სახელმწიფო უნივერსიტეტის ასოცირებული პროფესორი;
ნინო ჭიაბრიშვილი – განათლების ექსპერტი, ილიას სახელმწიფო უნივერსიტეტის ასისტენტ-პროფესორი,
ეკა ჭითანავა – „ტოლერანტობის და მრავალფეროვნების ინსტიტუტის“ დირექტორი.

დრო: 2 მარტი, 18:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

„სკაპენის ოინები“ - საქველმოქმედო სპექტაკლი ილიაუნის თეატრში
2016-03-06 20:00
6 მარტს, 20:00 საათზე, ილიას სახელმწიფო უნივერსიტეტის თეატრი გიწვევთ საქველმოქმედო სპექტაკლზე „სკაპენის ოინები“. ფრანგი დრამატურგის, ჟან-ბატისტ მოლიერის, ერთმოქმედებიანი კომედია ილიაუნის სცენაზე რეჟისორმა გოგა ქაჩიბაიამ დადგა.
ბილეთის ფასი: 15 ლარი.
სპექტაკლიდან შემოსული თანხა სრულად გადაირიცხება მარი ბურდულის დასახმარებლად.
დრო: 6 მარტი, 20:00 საათი
ადგილმდებარეობა: ილიაუნის თეატრი (ჭავჭავაძის გამზ. #32)

აბიტურიენტის დღე „ლიგამუსში“ - სამართლის სკოლა: ფილმის ჩვენება და დისკუსია
2016-03-07 18:00
ილიას სახელმწიფო უნივერსიტეტმა 2016 წლის 22 თებერვლიდან დაიწყო აბიტურიენტებისთვის განკუთვნილი პროექტი – აბიტურიენტის დღე „ლიგამუსში“. პროექტის ფარგლებში, ყოველ ორშაბათს, 18:00 საათზე, ილიასსახელმწიფო უნივერსიტეტის წიგნის სახლი „ლიგამუსი” სხვადასხვა მიმართულების პროფესორებსა და ლექტორებს მასპინძლობს. ისინი აბიტურიენტებს, თავიანთ პროფესიასთან ერთად, მათ სფეროში არსებულ გამოწვევებს,მიღწევებსა და სიახლეებს აცნობენ.
7 მარტს, ორშაბათს, 18:00 საათზე, ილიაუნის წიგნის სახლში „ლიგამუსი“. მომავალ სტუდენტებს ილიას სახელმწიფო უნივერსიტეტის სამართლის სკოლის პროფესორ-მასწავლებლები შეხვდებიან.
დამსწრე აუდიტორიას საშუალება ექნება, ნახოს კინოკლასიკად აღიარებული ფილმი – „12 განრისხებული მამაკაცი“. ფილმის დასრულების შემდეგ მოეწყობა დისკუსია, რომელსაც გაუძღვებიან ილიას სახელმწიფო უნივერსიტეტის სამართლის სკოლის ასოცირებული პროფესორი, ნინი გოგიბერიძე და ამავე სკოლის კონსტიტუციური კვლევებიც ცენტრის მკვლევარი, გიორგი მუმლაძე.
ფილმის შესახებ
1957 წელს გადაღებული ფილმი „12 განრისხებული მამაკაცი“ ეხმაურება დღეისთვის ერთ-ერთ აქტუალურ საკითხს საქართველოში – ნაფიცი მსაჯულების ინსტიტუტს. ფილმში მოთხრობილია 12 ნაფიცი მსაჯულის ისტორია. მათც ევალებათ, გაარკვიონ დამნაშავეა თუ არა 18 წლის მოზარდი საკუთარი მამის მკვლელობაში. მსაჯულებმა ერთსულოვანი გადაწყვეტილება უნდა მიიღონ და იმ შემთხვევაში, თუ ისინი დამნაშავედ სცნობენ ბიჭს, იგისიკვდილით დაისჯება.
ფილმში საინტერესოდ იკვეთება ისეთი მნიშვნელოვანი თემები, როგორებიცაა: ლიდერობა, სტერეოტიპული აზროვნება, ავტორიტარიზმი, ძალაუფლების მომხვეჭელობა, გავლენის მოხდენა, ძალაუფლებისა და თავისუფალი ნების კონფლიქტი. ფილმი მაყურებელს საშუალებას აძლევს, იხილოს სასამართლო პროცესი, სადაც როლები მკაცრადაა გადანაწილებული.
დრო: 7 მარტი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. #32)

ილიაუნის სამეცნიერო კაფე: ფსიქოლოგიის მეცნიერებათა დოქტორის, ნენსი მარლინის, საჯარო ლექცია - აშშ-ის უმაღლესი განათლების პერსპექტივები
2016-03-10 18:00
10 მარტს, ხუთშაბათს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის სამეცნიერო კაფე გიწვევთ შეხვედრაზე სან დიეგოს სახელმწიფო უნივერსიტეტის ყოფილ პრორექტორთან, დოქტორთან, ნენსი მარლინთან.
საუბრის თემა: აშშ-ის უმაღლესი განათლების პერსპექტივები (Perspectives on U.S. Higher Education).
მომხსენებელი ისაუბრებს აშშ-ის უმაღლესი განათლების სისტემაზე, კერძოდ, რით განსხვავდება ის სხვა ქვეყნების უმაღლესი განათლების სისტემებისგან; რატომ მიიჩნევა წარმატებულად და ა.შ.
ლექციის შემდეგ გაიმართება დისკუსია.
დრო: 10 მარტი, 18:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ი. ჭავჭავაძის გამზირი #32)
ლექციის ენაა ინგლისური.
დასწრება თავისუფალია.
მომხსენებლის შესახებ
ნენსი მარლინი, ფსიქოლოგიის მეცნიერებათა დოქტორი
სან დიეგოს სახელმწიფო უნივერსიტეტის საპატიო პრორექტორი
ნენსი მარლინი არის ფსიქოლოგიის პროფესორი, იგი იკავებდა სან დიეგოს სახელმწიფო უნივერსიტეტის პრორექტორის თანამდებობას. მუშაობდა როგორც ადმინისტრაციულ, ისე აკადემიურ თანამდებობებზე მისურისა და ჩრდილოეთ აიოვას უნივერსიტეტებში. მეცნიერებათა დოქტორის ხარისხი ექსპერიმენტულ ფსიქოლოგიაში ნიუ-იორკის უნივერსიტეტში მიიღო. ნენსი მარლინს მინიჭებული აქვს ბიზნესის ადმინისტრირების მაგისტრის საპატიო ხარისხი ვალპარაისოს უნივერსიტეტში (ჩილე) და სამართლის დოქტორის საპატიო ხარისხი დასავლეთ კალიფორნიის სამართლის სკოლაში.
ნენსი მარლინი იყო საჯარო და აგრარული უნივერსიტეტების ასოციაციის (APLU) დირექტორთა საბჭოს წევრი, უმაღლესი განათლების აკრედიტაციის საბჭოს (CHEA) დირექტორთა საბჭოს წევრი, აგრეთვე დირექტორთა საბჭოს წევრი კონფლიქტების დარეგულირების ეროვნულ ცენტრში, სამეურვეო საბჭოს წევრი დასავლეთ კალიფორნიის სამართლის სკოლაში და უმაღლესი განათლების ტესტირების სერვისის მრჩეველთა საბჭოს წევრი. 2003 წელს მან მიიღო NASULGC-ის მაიკლ პ. მალოუნის სახელობის საერთაშორისო ლიდერობის ჯილდო საერთაშორისო განათლების პოპულარიზაციაში შეტანილი განსაკუთრებული წვლილისათვის; 2010 წელს კი აშშ-ის უმაღლესი განათლების ადმინისტრატორთა ათეულში შეარჩიეს.
Dr. Nancy A. Marlin
Professor of Psychology and Provost Emerita of San Diego State University
Nancy A. Marlin is Professor of Psychology and Provost Emerita of San Diego State University. She previously held administrative and faculty positions at the University of Missouri and the University of Northern Iowa. She holds Ph.D. in experimental psychology from The City University of New York. She has been awarded an Honorary Master’s of Business Administration Degree from the Universidad de Valparaíso (Chile), and an Honorary Doctor of Laws Degree from California Western School of Law.
Nancy Marlin served as a member of the Board of Directors of the Association of Public and Land-Grant Universities (APLU) and as a member of the Board of Directors of the Council for Higher Education Accreditation (CHEA). She also serves on the Board of Directors of the National Conflict Resolution Center, the Board of Trustees of the California Western School of Law, and is a member of the ETS Higher Education Advisory Council. She was the 2003 recipient of NASULGC’s Michael P. Malone International Leadership Award for outstanding contribution to the promotion of international education, and in 2010 was one of ten U.S. higher education administrators selected to participate in the India International Education Administrators Seminar.

Zoomout - პრეაქსელერატორის პრეზენტაცია
2016-03-15 18:00
15 მარტს 18:00 საათზე, ილიას სახელმწიფო უნივერსიტეტის E 207 აუდიტორიაში, გაიმართება პრეაქსელერატორის – Zoomout – პრეზენტაცია.
დღეისთვის მსოფლიოში ძალიან ბევრი აქსელერატორია, რომლებიც ეხმარებიან სტარტაპებს პირველი ნაბიჯების გადადგმაში: აძლევენ მათ საწყის კაპიტალს, წვდომას მენტორების ქსელზე და შანსს, თავიანთი პროტოტიპი გამოსცადონ დიდ ბაზარზე და იპოვონ ინვესტორი. მაგრამ აღნიშნულ აქსელერატორებში მოხვედრა და საწყისი ინვესტიციის მიღება იოლი არ არის.
სწორედ ამიტომ, საქართველოში პირველად ილიას სახელმწიფო უნივერსიტეტში შეიქმნა Zoomout – პრეაქსელერატორი, რომელიც დაეხმარება ქართულ სტარტაპებს პროდუქტის შექმნასა და დახვეწაში, ბრენდირებაში, პრეზენტაციის მომზადებაში და, რაც მთავარია, გლობალურ აქსელერატორებთან წარდგენაში, რათა მათ მიეცეთ შესაძლებლობა, მსოფლიოს წამყვან აქსელერატორებში გააგრძელონ მუშაობა.
დრო: 15 მარტი, 18:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. #3/5)
დასწრება თავისუფალია.

“სკა-ბიტი” - ილიაუნის ფაბლაბის ღია პროექტი
2016-03-16 12:16
21-ე საუკუნე ინოვაციებისა და გამოწვევების საუკუნეა. ადამიანები ვქმნით კოსმოსურ ხომალდებს, რათა დავიპყროთ მარსი, და ელექტრომანქანებს, რათა დავიცვათ პლანეტა გლობალური დათბობისგან.
თუმცა, კოსმოსური მასშტაბების გარდა, შესაძლებელია ინოვაციებით გაუმჯობესება თუნდაც ისეთი ტრადიციული დარგებისა, როგორიცაა მეფუტკრეობაა.
აქსელერატორი Zoomout და FabLab Iliauni გიწვევთ ყველას, ვისაც არ გაშინებთ გამოწვევები და ვინც ერკვევით მიკროელექტრონიკასა და ინჟინერიაში.
“სკა-ბიტი” – ღია პროექტია (Open Source), რომელიც მიზნად ისახავს თანამედროვე ტექნოლოგიებით აღჭურვილი ფუტკრების სკის შექმნას.
გუნდის წევრები უზრუნველყოფილი იქნებიან პროექტისთვის საჭირო ტექნიკური აღჭურვილობითა და ფაბლაბის ინფრასტრუქტურით, რათა პროექტში ჩართულ წევრებმა შეძლონ პროტოტიპის დაპროექტება, აწყობა და მისი რეალურ პირობებში შემოწმება.

სარეგისტრაციო ფორმა იხილეთ აქ: https://goo.gl/zrI6e0
რეგისტრაციის ბოლო ვადა: 31 მარტი, 2016

გამომცემლობა „შპრინგერის“ რედაქტორის, მიხაელ ლოიხნერის, საჯარო ლექცია: როგორ გამოვაქვეყნოთ სამეცნიერო წიგნები და სტატიები
2016-03-16 14:00
16 მარტს, 14:00 საათზე, ილიას სახელმწიფო უნივერსიტეტის E207 აუდიტორიაში გამომცემლობა „შპრინგერის“ (Springer) გეოგრაფიისა და კლიმატის რედაქტორი, დრ. მიხაელ ლოიხნერი წაიკითხავს საჯარო ლექციას თემაზე: „როგორ გამოვაქვეყნოთ სამეცნიერო წიგნები და სტატიები“.
ლექციის დასრულების შემდეგ მიხაელ ლეხნერი ამ თემასთან დაკავშირებით გაუწევს ინდივიდუალურ კონსულტაციებს დაინტერესებულ პირებს.
ლექცია წარიმართება ინგლისურ ენაზე.
მომხსენებლის შესახებ
მიხაელ ლოიხნერი „Springer Nature“-ის დედამიწის შემსწავლელ მეცნიერებათა, გეოგრაფიისა და გარემოს გამომცემელი რედაქტორია. ის პასუხისმგებელია როგორც წიგნების გამოცემაზე, ასევე ჟურნალების მენეჯმენტზე. 2015წლამდე იყო მიუნხენის ტექნიკური უნივერსიტეტის (გერმანია) ეკოკლიმატოლოგიის პროფესორი, მანამდე კი ფიზიკური გეოგრაფიისა და ლანდშაფტის ეკოლოგიის პროფესორი აიხშტეტ-ინგოლშტადტის უნივერსიტეტში(გერმანია). ასევე იყო მიუნხენისა (გერმანია) და ჰიუსტონის (აშშ) უნივერსიტეტების მკვლევარი.
დრო: 16 მარტი, 14:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. #3/5)
დასწრება თავისუფალია.

კამპანია „ეს შენ გეხება“ - საინფორმაციო შეხვედრა სტუდენტებთან
2016-03-17 14:00
17 მარტს, 14:00 საათზე, ილიას სახელმწიფო უნივერსიტეტის A 101 აუდიტორიაში, კამპანიის – „ეს შენ გეხება, ისევ გვისმენენ“ – ფარგლებში, ინფორმაციის თავისუფლების ინსტიტუტის დირექტორი, დავით კლდიაშვილი, და სამოქალაქო განვითარების სააგენტოს (სიდა) ხელმძღვანელი, ზვიად დევდარიანი, გამართავენ შეხვედრას სტუდენტებთან.
შეხვედრაზე ორგანიზატორები ისაუბრებენ კამპანიის შინაარსზე და სამომავლო გეგმებზე.
კამპანია – „ეს შენ გეხება, ისევ გვისმენენ“ ბოლო პერიოდში გავრცელებული ფარული ჩანაწერების საპასუხოდ განახლდა. მისი მიზანია, პირადი ცხოვრების ხელშეუხებლობისა და პიროვნების თავისუფლების დასაცავად ერთხელ და სამუდამოდ აღკვეთოს უკანონო მოსმენების და მიყურადების პრაქტიკა.
დრო: 17 მარტი, 14:00 საათი
ადგილმდებარეობა: აუდიტორია A 101, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

საჯარო ლექცია/დისკუსია თემაზე: საქართველოს ეროვნული ანტიკორუფციული პოლიტიკა და საჯარო სამსახურის რეფორმა
2016-03-17 17:00
17 მარტს, 17:00 საათზე, ილიას სახელმწიფო უნივერსიტეტის A 101 აუდიტორიაში ილიაუნის სტუდენტებისთვის გაიმართება საჯარო ლექცია/დისკუსია თემაზე:„საქართველოს ეროვნული ანტიკორუფციული პოლიტიკა და საჯარო სამსახურის რეფორმა“.
საჯარო ლექცია/დისკუსია გაიმართება საქართველოს იუსტიციის სამინისტროსა და საჯარო სამსახურის ბიუროს ერთობლივი კამპანიის ფარგლებში, რომელიც მიზნად ისახავს სტუდენტების ინფორმირებას ანტიკორუფციულ საკითხებთან დაკავშირებით. ანტიკორუფციულ საკითხებზე საინფორმაციო კამპანიის ფარგლებში, სტუდენტებს ექნებათ შესაძლებლობა, დასვან შეკითხვები და გამართონ დისკუსია კორუფციის წინააღმდეგ ბრძოლის პოლიტიკასა და სტრატეგიული დოკუმენტების, ღია მმართველობის პარტნიორობის ინიციატივასა და საჯარო სამსახურის სფეროში მიმდინარე რეფორმების შესახებ. აღნიშნული კამპანია გაგრძელდება მომავალშიც და მოიცავს საქართველოში ავტორიზებულ ყველა უმაღლეს სასწავლებელს.
საჯარო ლექციის/დისკუსიის დღის წესრიგი და განრიგი იხილეთ თანდართულ ფაილებში.
ანტიკორუფციულ საკითხებზე საინფორმაციო კამპანიის შესახებ სრული ინფორმაცია იხილეთ ბმულზე: http://tcj.gov.ge/ka/news/211/
დრო: 17 მარტი, 17:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. #32)

„ბილი მილიგანის მრავალი გონება“ - დენიელ კიზის რომანის პრეზენტაცია
2016-03-17 19:00
17 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი და გამომცემლობა „წიგნები ბათუმში“ გიწვევთ დენიელ კიზის რომანის – „ბილი მილიგანის მრავალი გონება“ – ქართული თარგმანის პრეზენტაციაზე. წიგნის შესახებ ისაუბრებს მთარგმნელი თინათინ ხომერიკი.
ნაწყვეტი რომანის წინასიტყვაობიდან:
„ეს წიგნი დაწვრილებით მოგვითხრობს უილიამ სტენლი მილიგანის შესახებ. ის პირველი ადამიანია აშშ-ში, რომელიც ერთგვარი ფსიქიკური დარღვევის გამო არაერთ მძიმე ბრალდებაში ცნეს უდანაშაულოდ, რადგან ერთსა და იმავე დროს რამდენიმე პიროვნება იყო. ფსიქიატრიულ და პოპულარულ ლიტერატურაში აღწერილი მრავლობითი პიროვნული აშლილობის მქონე ადამიანებისაგან განსხვავებით, რომლებიც, გამოგონილ სახელებს ამოფარებულნი, ანონიმებად რჩებოდნენ, მილიგანის პიროვნება დაკავებისა და სასამართლოსთვის გადაცემის მომენტიდანვე ათასგვარი მითქმა-მოთქმის საგნად იქცა. მისი პორტრეტი გაზეთების პირველ გვერდებსა და ჟურნალების ყდებზე იბეჭდებოდა. მისი ფსიქიკური შემოწმების შედეგებს საღამოს სატელევიზიო ახალი ამბები და სტატიათა სათაურები მთელ მსოფლიოში ავრცელებდნენ. გარდა ამისა, ის პირველი პაციენტია მრავლობითი პიროვნული აშლილობის მქონეთაგან, კლინიკის პირობებში ოცდაოთხი საათის განმავლობაში გულდასმით რომ ამოწმებდნენ და რომლის პიროვნების მრავლობითი ხასიათიც ოთხმა ფსიქიატრმა და ერთმა ფსიქოლოგმა სასამართლოზე ფიცით დაადასტურეს“.
დრო: 17 მარტი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

საჯარო ლექცია: სოციალური და კულტურული პროექტები საბანკო სფეროს მარკეტინგში
2016-03-18 13:00
18 მარტს 13:00 საათზე, ილიას სახელმწიფო უნივერსიტეტის E 207 აუდიტორიაში (ჩოლოყაშვილის გამზ. #3/5), ილიაუნის ბიზნესის სკოლის ორგანიზებით, „თიბისი ბანკის“ მარკეტინგის დეპარტამენტის ხელმძღვანელი, ნინო ეგაძე, წაიკითხავს საჯარო ლექციას თემაზე: „სოციალური და კულტურული პროექტები საბანკო სფეროს მარკეტინგში“.
დასწრება თავისუფალია.

საინფორმაციო შეხვედრა - Erasmus + გაცვლითი პროგრამა
2016-03-18 13:00
2016 წლის 18 მარტს, 13:00 საათზე, ილიას სახელმწიფო უნივერსიტეტის A101 აუდიტორიაში გაიმართება საინფორმაციო შეხვედრა Erasmus + მიმდინარე კონკურსების შესახებ.
შეგახსენებთ, რომ პროგრამა გულისხმობს ბაკალავრების, მაგისტრანტების, დოქტორანტებისა და აკადემიური/ადმინისტრაციული პერსონალის მობილობას ევროპის ქვეყნების სხვადასხვა უმაღლეს სასწავლებელში.
მიმდინარე კონკურსების შესახებ ინფორმაცია იხილეთ აქ.
დამატებითი კითხვების შემთხვევაში, მოგვმართეთ ილიას სახელმწიფო უნივერსიტეტის საგარეო ურთიერთობების სამსახურს.
საკონტაქტო ინფორმაცია:
მისამართი: ჩოლოყაშვილის გამზ. #3/5, ოთახი E 208
ტელ: 2 22 00 09 (367)
ელფოსტა: erasmusplus@iliauni.edu.ge

ჰარვარდის ბიზნესის სკოლის კურსდამთავრებულის, მაია მელიქიძის, მასტერკლასი: „როგორ მოვხვდეთ მსოფლიოს საუკეთესო უნივერსიტეტში - ჰარვარდის გამოცდილება“
2016-03-19 13:00
19 მარტს, 13:00 საათზე, ილიას სახელმწიფო უნივერსიტეტის E207 აუდიტორიაში (ჩოლოყაშვილის გამზ. #3/5), ილიაუნის მართვის ინსტიტუტის ორგანიზებით, ლიდერთა სკოლის წევრებთან მასტერკლასს ჩაატარებს ჰარვარდის ბიზნესის სკოლის კურსდამთავრებული, მაია მელიქიძე.
მასტერკლასის თემაა: „როგორ მოვხვდეთ მსოფლიოს საუკეთესო უნივერსიტეტში – ჰარვარდის გამოცდილება“.
დასწრება თავისუფალია.

იაპონელი და თურქი მეცნიერების სამუშაო შეხვედრა: "ევოლუციური და ბიოგეოგრაფიული კვლევები ახლო და შორეულ აღმოსავლეთში"
2016-03-21 16:00
21 მარტს, ორშაბათს, 16:00 საათზე, ილიას სახელმწიფო უნივერსიტეტის E207 აუდიტორიაში, ილიაუნის სამეცნიერო კაფე და საბუნებისმეტყველო მეცნიერებებისა და საინჟინრო ფაკულტეტი, იაპონიისა და თურქეთის უნივერსიტეტებიდან მოწვეული ევოლუციური ბიოლოგებისა და ეკოლოგების მონაწილეობით, გიწვევთ სამუშაო შეხვედრაზე: “ევოლუციური და ბიოგეოგრაფიული კვლევები ახლო და შორეულ აღმოსავლეთში”. შეხვედრის ბოლოს გათვალისწინებულია დისკუსია.
შეხვედრის განრიგი და თემატიკა
დრო: 16:00-16:10 საათი
მისალმება: დავით თარხნიშვილი (ილიას სახელმწიფო უნივერსიტეტი)
დრო:16:10-16:40 საათი
მომხსენებელი: ალექსეი იანჩიკოვი (ბულენტ ეჯევიტის უნივერსიტეტი, ზონღულდაკი, თურქეთი)
თემა: ჰიბრიდული ზონები ცენტრალურ ევროპაში: ბაყაყებიდან თაგვებამდე
დრო: 16:45-17:15 საათი
მომხსენებელი: ფერათ მათური (ბულენტ ეჯევიტის უნივერსიტეტი, ზონღულდაკი, თურქეთი)
თემა: ანატოლიის ბიოგეოგრაფია მცირე ძუძუმწოვრების მაგალითზე
დრო: 17:15-17:45 შესვენება
დრო: 17:45-18:15 საათი
მომხსენებელი: რიუში მაშიდა (ჰოკაიდოს უნივერსიტეტი, იაპონია)
თემა: თანამშრომლობის პერსპექტივები ჰოკაიდოს უნივერსიტეტსა და ილიას სახელმწიფო უნივერსიტეტს შორის
დრო: 18:20-18:50 საათი
მომხსენებელი: იოშიჰორი ნიშიტა (ასისტენტ-პროფესორი, ჰოკაიდოს უნივერსიტეტი, იაპონია)
თემა: გენეტიკური ცვალებადობა MHC კლას II-ის DRB გენებში კვერნისნაირებში: კუნძულოვანი და კონტინენტური პოპულაციების შედარება
დრო: 18:55-19:25 საათი
მომხსენებელი: დაისუკე ჰირატა (დოქტორანტი, ჰოკაიდოს უნივერსიტეტი)
თემა: მურა დათვის (Ursus arctos) მოლეკულური ფილოგეოგრაფია აზიის კონტინენტზე, დაფუძნებული სრული მიტოქონდრიული დნმ-ის შესწავლაზე
დრო: 19:30 საათი
დისკუსია
სამუშაო ენა: ინგლისური
შეხვედრის დრო: 21 მარტი, 16:00 საათი
ადგილმდებარეობა: ილიას სახელმწიფო უნივერსიტეტის E207 აუდიტორია
(ჩოლოყაშვილის გამზ. #3/5)
დასწრება თავისუფალია!
Workshop “evolutionary and biogeography studies in Anatolia and Far East”
schedule:
16:00-16:10 – Welcome, David Tarkhnishvili (Ilia State University)
16:10-16:40 – Alexey YANCHUKOV (Bülent Ecevit Üniversity, Zonguldak, Turkey). Hybrid zones in Central Europe: frogs to mice.
16:45-17:15 – Ferhat MATUR (Bülent Ecevit Üniversity, Zonguldak, Turkey). Biogeography of Anatolia, with the Emphasis of small mammals
17:15-17:45 – Coffee break
17:45-18:15 – Ryuichi MASUDA (Hokkaido University) Future collaborations between our graduate schools
18:20-18:50 – Yoshinori NISHITA (Hokkaido University) Genetic variation of the MHC class II DRB genes among mustelids: a comparison of the insular populations with the related continental ones.
18:55-19:25 – Daisuke HIRATA (Hokkaido University) Molecular phylogeography of the brown bear (Ursus arctos) in Asia, revealed by complete mitochondrial DNA sequences.
19:30– Discussion

აბიტურიენტის დღე „ლიგამუსში“ - შეხვედრა ილიაუნის თეატრის ხელმძღვანელთან, ნატალია თვალჭრელიძესთან
2016-03-21 18:00
ილიას სახელმწიფო უნივერსიტეტმა 2016 წლის 22 თებერვლიდან დაიწყო აბიტურიენტებისთვის განკუთვნილი პროექტი – აბიტურიენტის დღე „ლიგამუსში“. პროექტის ფარგლებში, ყოველ ორშაბათს, ილიას სახელმწიფო უნივერსიტეტის წიგნის სახლი „ლიგამუსი” სხვადასხვა მიმართულების პროფესორებსა და ლექტორებს მასპინძლობს. ისინი აბიტურიენტებს, თავიანთ პროფესიასთან ერთად, მათ სფეროში არსებულ გამოწვევებს, მიღწევებსა და სიახლეებს აცნობენ.
21 მარტს, ორშაბათს, 18:00 საათზე, ილიაუნის წიგნის სახლში „ლიგამუსი“ მომავალ სტუდენტებს ილიას სახელმწიფო უნივერსიტეტის თეატრის ხელმძღვანელი, ნატალია თვალჭრელიძე შეხვდება.
საუბრის თემაა: „რატომ იარსებებს თეატრი ყოველთვის?“
ილიაუნის თეატრის ხელმძღვანელი შეეცდება, უპასუხოს თეატრთან დაკავშირებულ მთავარ შეკითხვებს:

რა არის თეატრი?
რატომ არის თეატრი მნიშვნელოვანი ქვეყნისთვის?
რა მნიშვნელობა აქვს ხელოვნების ამ დარგის შესწავლას?
რა პროფესიები სჭირდება თეატრს?
როგორ უნდა გავხდეთ მსახიობი ან რეჟისორი?
როგორ ასწავლიან თეატრალურ ხელოვნებას ილიაუნიში?

დრო: 21 მარტი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

ილიაუნის მეწარმე კურსდამთავრებულის, გიორგი კენჭუაშვილის, მასტერკლასი: „როგორ ხდება სტუდენტი წარმატებული მეწარმე“
2016-03-22 12:00
22 მარტს, 12:00 საათზე, ილიას სახელმწიფო უნივერსიტეტის E207 აუდიტორიაში (ჩოლოყაშვილის გამზ. #3/5), ილიაუნის მეწარმე კურსდამთავრებულთა ცენტრი, ილიაუნის მართვის ინსტიტუტთან თანამშრომლობით, აგრძელებსყოველთვიური მასტერკლასების სერიას – EANET TALKS და გიწვევთ ილიაუნის მეწარმე კურსდამთავრებულის, გიორგი კენჭუაშვილის, მასტერკლასზე: „როგორ ხდება სტუდენტი წარმატებული მეწარმე“.
დასწრება თავისუფალია.

ავსტრიული განათლების ფორუმი
2016-03-22 13:00
22 მარტს, 13:00-დან 15:00 საათამდე, ილიას სახელმწიფო უნივერსიტეტი უმასპინძლებს ავსტრიულ განათლების ფორუმს. ფორუმზე გექნებათ შესაძლებლობა გაეცნოთ ავსტრიული განათლების მოდელს, ავსტრიაში უმაღლესი განათლების მიღებისა და დაფინანსების შესაძლებლობებს.
ფორუმის დეტალური პროგრამა იხილეთ აქ.
დრო: 22 მარტი, 13:00 საათი
ადგილმდებარეობა: ილიას სახელმწიფო უნივერსიტეტის B202 აუდიტორია (ჭავჭვაძის გამზ. #32)
სამუშაო ენა: ქართული, რუსული, ინგლისური
დასწრება თავისუფალია.

საჯარო შეხვედრა თემაზე: არა ცენზურას უნივერსიტეტში!
2016-03-22 18:00
22 მარტს, 18:00 საათზე, ილიას სახელმწიფო უნივერსიტეტის A 101 აუდიტორიაში გაიმართება საჯარო შეხვედრა თემაზე: არა ცენზურას უნივერსიტეტში!
უკანასკნელი პერიოდის მოვლენები ცხადად აჩვენებს, რომ საქართველოს უნივერსიტეტები საფრთხის წინაშე დგას: არსებობს თემები, რომელთა აკადემიურ სივრცეში განხილვას გარკვეული ჯგუფები თუ ინსტიტუტები ეწინააღმდეგებიან.
ბოლო თვეებში საქართველოს უნივერსიტეტებზე ექსტრემისტული ჯგუფების მიერ განხორციელებული ზეწოლა და აკადემიური ღონისძიებების ჩაშლის მცდელობები განგაშის საფუძველს იძლევა – ეს შემთხვევები ტენდენციის სახეს იღებს, რაც, საბოლოოდ, ცენზურის ფორმალური თუ არაფორმალური მექანიზმის ჩამოყალიბებით შეიძლება დასრულდეს.
აღნიშნულ საკითხთან დაკავშირებით, ილიას სახელმწიფო უნივერსიტეტის პროფესორების საინიციატივო ჯგუფმა შეიმუშავა დეკლარაცია, რომელიც საჯაროდ გავრცელდა და ყველა ადამიანს შეუძლია ხელმოწერით დააფიქსიროს საკუთარი მოსაზრება.

დეკლარაცია: https://goo.gl/AJIkH3

22 მარტს, საჯარო შეხვედრაზე, დეკლარაციის საინიციატივო ჯგუფთან ერთად, დაინტერესებული პირები განიხილავენ და იმსჯელებენ უნივერსიტეტის, აკადემიური სივრცის ცენზურისაგან დაცვის მექანიზმებზე.
მონაწილეობას მიიღებენ ილიაუნის პროფესორები და მოწვეული სტუმრები, მათ შორის: გიგა ზედანია, დავით თარხნიშვილი, დავით აფრასიძე, გიორგი გვალია, გია ნოდია, თათა ცოფურაშვილი, თამარ გურჩიანი, ნინო დანელია, თეო ხატიაშვილი, გიორგი მაისურაძე, ლევან ბერძენიშვილი, ნოდარ ლადარია, ნინო დობორჯგინიძე, ლაშა ბაქრაძე, ქეთი დევდარიანი, რატი ამაღლობელი, ლაშა ბუღაძე და სხვები.
დრო: 22 მარტი, 18:00 საათი
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია

ილიაუნის სამეცნიერო კაფეში: შეხვედრა პროფესორ ლადო სამუშიასთან
2016-03-22 19:00
22 მარტს, სამშაბათს, 19:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის სამეცნიერო კაფე გიწვევთ შეხვედრაზე აბასთუმნის ასტროფიზიკური ობსერვატორიის მკვლევართან და კანზასის უნივერსიტეტის პროფესორთან, ლადო სამუშიასთან.
შეხვედრის თემაა: დაკვირვებითი კოსმოლოგიის ხუთი მნიშვნელოვანი აღმოჩენა.
დაკვირვებითი კოსმოლოგია, როგორც მეცნიერული დისციპლინა, ასი წლისაც არაა. ერთი საუკუნის განმავლობაში ჩატარებულმა კოსმოლოგიურმა დაკვირვებებმა ბევრ უაღრესად საინტერესო და ხშირად მოულოდნელ აღმოჩენამდე მიგვიყვანა. მოხსენებაში განვიხილავთ ხუთ მნიშვნელოვან კოსმოლოგიური აღმოჩენას: სამყაროს გაფართოებას, დიდი აფეთქების თეორიას, ბნელ მატერიას, ბნელ ენერგიას და გრავიტაციულ ტალღებს. რის საფუძველზე ვამტკიცებთ, რომ სამყარო ფართოვდება ან ბნელი ენერგია არსებობს? რას გვიქადის უახლოეს მომავალში დაგეგმილი, გაცილებით უფრო ზუსტი დაკვირვებები? საინტერესოა, რომ ზემოთ ჩამოთვლილი ხუთი დაკვირვებითი ფაქტიდან, ფუნდამენტური ფიზიკის თვალსაზრისით, ორი ჯერ კიდევ აუხსნელია.
დრო: 22 მარტი, 19:00 საათი
ადგილმდებარეობა: ილიას სახელმწიფო უნივერსიტეტის E207 აუდიტორია (ქაქუცა ჩოლოყაშვილის გამზ. #3/5)

ელექტროაკუსტიკური მუსიკის კონცერტი
2016-03-23 19:00
23 მარტს, ოთხშაბათს, 19:00 საათზე, ილიას სახელმწიფო უნივერსიტეტის თეატრის სცენაზე შედგება ელექტროაკუსტიკური მუსიკის კონცერტი, რომელზეც შესრულდება უნივერსიტეტის ელექტროაკუსტიკური და კომპიუტერული მუსიკის სტუდენტებისა და ლექტორების კომპოზიციები.
დრო: 23 მარტი, 19:00 საათი
ადგილმდებარეობა: ილიას სახელმწიფო უნივერსიტეტის თეატრი (ჭავჭავაძის გამზ. #32)

საინფორმაციო შეხვედრა - Erasmus + გაცვლითი პროგრამა
2016-03-24 16:00
24 მარტს, 16:00 საათზე, ილიას სახელმწიფო უნივერსიტეტის A 101 აუდიტორიაში გაიმართება საინფორმაციო შეხვედრა Erasmus + პროგრამის მიმდინარე კონკურსების შესახებ.
პროგრამა Erasmus + გულისხმობს ბაკალავრების, მაგისტრანტების, დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების უმაღლეს სასწავლებლებში.
მიმდინარე კონკურსების შესახებ სრული ინფორმაცია იხილეთ ბმულზე:
http://iliauni.edu.ge/ge/iliauni/samsaxurebi-da-servisebi-7/sagareo-urtiertobebis-samsaxuri-208/gacvliti-programebi/erasmus23/mimdinare-konkursebi
დამატებითი კითხვების შემთხვევაში, მიმართეთ ილიას სახელმწიფო უნივერსიტეტის საგარეო ურთიერთობების სამსახურს.
საკონტაქტო ინფორმაცია
მის.: ჩოლოყაშვილის გამზ. 3/5, ოთახი E 208
ტელ: 2 22 00 09 (შიდა ნომერი: 367)
ელფოსტა: erasmusplus@iliauni.edu.ge
შეხვედრის დრო: 24 მარტი, 16:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. #32)
დასწრება თავისუფალია.

მუსიკოს ბარიშ ეიშანი კონცერტი ილიაუნის თეატრში
2016-03-24 17:00
24 მარტს, ხუთშაბათს, 17.00 საათზე, ილიას სახელმწიფო უნივერსიტეტის თეატრის სცენაზე კონცერტს გამართავს ფრანგი მუსიკოსი სტრასბურგიდან ბარიშ ეიშანი.
ბარიშ ეიშანი პოპულარიზაციას უწევს ხმელთაშუა ზღვის აუზის ტრადიციულ მუსიკას და უკრავს ანატოლიურ მუსიკალურ ინსტრუმენტზე – ჯურა. სექტემბრის თვიდან ის მოგზაურობს აღმოსავლეთ ევროპის ქვეყნებში, სტუმრობს სკოლებსა და უნივერსიტეტებს, ატარებს კონცერტებს და არა მხოლოდ ეცნობა ადგილობრივ კულტურას, ფოლკლორს, არამედ სწავლობს კიდეც მათ მუსიკას. შესაბამისად, ილიას სახელმწიფო უნივერსიტეტის თეატრის სცენაზე ის წარდგება არა მხოლოდ მშობლიური ფრანგული მუსიკით, არამედ ებრაული (იდიშზე, ივრითზე და ლადინოს ენაზე), ბერძნული, თურქული, აზერბაიჯანული, სომხური და ქართული სიმღერებითაც შესაბამის ენებზე.
კონცერტში მონაწილეობას მიიღებს ილიას სახელმწიფო უნივერსიტეტის ხალხური სიმღერის სტუდენტური გუნდიც.
დრო: 24 მარტი, 17.00 საათი
ადგილმდებარეობა: ილიას სახელმწიფო უნივერსიტეტის თეატრი (ჭავჭავაძის გამზ. #32)

”გურამ რჩეულიშვილი“ - წიგნის პრეზენტაცია ილიაუნის ლიტერატურულ კლუბში
2016-03-24 19:00
24 მარტს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი“ ილიაუნის ლიტერატურული კლუბი და ”ქარჩხაძის გამომცემლობა“ გიწვევთ ახალი სერიის – “ქართული ალტერნატიული პროზა” – და მისი პირველი წიგნის პრეზენტაციაზე. წიგნს – სახელწოდებით, ”გურამ რჩეულიშვილი“ წარადგენენ ლიტერატურათმცოდნე თამაზ ვასაძე და ლიტერატურის კრიტიკოსი ლევან ბრეგაძე.
ნაწყვეტი წიგნის ბოლოსიტყვაობიდან:
”გურამ რჩეულიშვილი გამორჩეული მოვლენაა თანამედროვე ქართულ ლიტერატურაში. მწერალს მხოლოდ ხუთი წელი ჰქონდა იმისთვის, რომ საქართველოში ახალი ლიტერატურული ეპოქისთვის დაედო საფუძველი. არცთუ მეგობრულად მიღებული საბჭოთა კრიტიკის მიერ, 22 წლის ახალგაზრდა დებიუტანტი მაშინვე მოექცა პროგრესული ახალგაზრდების ყურადღების ცენტრში, და მას მერე ყველა თაობა თავად ხდება ამ საოცარი, ლაკონური, დამუხტული და მუდამ თანამედროვე ტექსტების ხელახლა აღმომჩენი“.
დრო: 24 მარტი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი“ (ჭავჭავაძის გამზ. #32)
დასწრება თავისუფალია.

ფრანკოფონიის დღეების ფარგლებში: პატარძეულის ქართულ-ფრანგული სკოლა-ლიცეუმის წარმოდგენა
2016-03-25 14:00
25 მარტს, 14:00 საათზე, ილიას სახელმწიფო უნივერსიტეტი, ფრანკოფონიის დღეების ფარგლებში, ტრადიციისამებრ, მასპინძლობს პატარძეულის ქართულ-ფრანგულ სკოლა-ლიცეუმს, რომლის მოსწავლეები წარმოადგენენ შემდეგ პროგრამას:

მოეწყობა სხვადასხვა კონკურსში მონაწილე 10 ახალგაზრდა გამომგონებლის მიერ შექმნილი პროექტების გამოფენა/პრეზენტაცია;
წარმოდგენილი იქნება ორი ფრანგულენოვანი მინისპექტაკლი:
Il dessine le visage du bonheur – spectacle poétique consacré à Jacques Prévert (“ის ხატავს ბედნიერების სახეს” – ჟაკ პრევერისადმი მიძღვნილი პოეტური სპექტაკლი)
Le petit chaperon-rouge (წითელქუდა).

ღონისძიებაში მონაწილეობს 30 მოსწავლე. ღონისძიებას დაესწრებიან მოსწავლეები თელავის მე-5 საჯარო სკოლიდან, რომელთანაც ურთიერთთანამშრომლობის მემორანდუმი ილიას სახელმწიფო უნივერსიტეტმა 2015 წლის ოქტომბერში გააფორმა.
დრო: 25 მარტი, 14:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. #3/5)

კარნეგის კვლევითი სტიპენდიის მოსაპოვებლად გამოცხადებული კონკურსის პრეზენტაცია
2016-03-25 16:00
25 მარტს, 16:00 საათზე, ილიას სახელმწიფო უნივერსიტეტის F 415 აუდიტორიაში გაიმართება ევრაზიისა და აღმოსავლეთ ევროპული კვლევების ეროვნული საბჭოს მიერ 2016-2017 აკადემიური წლისათვის კარნეგის კვლევითი სტიპენდიის მოსაპოვებლად გამოცხადებული კონკურსის პრეზენტაცია.
კონკურსში მონაწილეობის მიღება შეუძლიათ მკვლევრებს, რომელთაც არ სურთ აკადემიური ხარისხის მიღება შეერთებული შტატების უნივერსიტეტებსა და ინსტიტუტებში. მონაწილეები კვლევას ჩაატარებენ სოციალური და ჰუმანიტარული მეცნიერებების სფეროში; სტიპენდიატები კვლევებს ჩაატარებენ კონკრეტულ თემებზე სოციალურ და ჰუმანიტარულ მეცნიერებებში, დაწერენ 15-30-გვერდიან სამეცნიერო სტატიას და, სამშობლოში დაბრუნების შემდეგ, წაიკითხავენ ლექციებს, რათა ხელი შეუწყონ მეცნიერებისა და განათლების განვითარებას საკუთარ რეგიონში.
სტიპენდია მოიცავს:

ორმხრივ ავიაბილეთს;
საორიენტაციო პროგრამას ვაშინგტონში გამგზავრებამდე;
ყოველთვიურ სტიპენდიას;
ჯანმრთელობის დაზღვევას;
საშვს ბიბლიოთეკებსა და არქივებში, ასევე კურსდამთავრებულთა აქტივობებზე.

გარდა ამისა, ფონდის დახმარებით მათ საშუალება მიეცემათ, შეიძინონ წიგნები და კვლევისათვის საჭირო სხვა ნივთები.
კონკურსში მონაწილეობა შეუძლიათ:

სომხეთის, აზერბაიჯანის, ბელარუსის, საქართველოს, მოლდავეთის, რუსეთის ან უკრაინის მოქალაქეებს;
აპლიკანტებს, რომელთა კვლევითი თემა ეხება CASE-ის მიერ არჩეულ ერთ-ერთ საკითხს;
კურსდამთავრებულებს, უნივერსიტეტის პროფესორებსა და მეცნიერებს, რომელთაც არ აქვთ რაიმე სახის მიმდინარე კვლევა აშშ-ის რომელიმე საგანმანათლებლო დაწესებულებაში;
მკვლევრებს, რომლებსაც აქვთ “Kandidatska” ხარისხის ეკვივალენტური ან უფრო მაღალი ხარისხი, ან მუშაობენ “Kandidatska” ხარისხზე;
მკვლევრებს, რომელთა წერითი და სალაპარაკო ინგლისურის დონე დამაკმაყოფილებელია დამოუკიდებელი კვლევების ჩასატარებლად;
მეცნიერებს, რომლებსაც აქვთ პუბლიკაციები კონკრეტულ სფეროში;
მეცნიერებს, რომელთაც შეუძლიათ მიიღონ და შეინარჩუნონ შეერთებული შტატების J-1 ვიზა.
მკვლევრებს, რომლებსაც შეუძლიათ დაიწყონ კვლევა ამერიკის შეერთებულ შტატებში 2016 წლის სექტემბერს ან 2017 წლის იანვარში.

დამატებითი ინფორმაციისათვის ეწვიეთ ბმულებს:

http://www.nceeer.org (Carnegie Program)
http://www.americancouncils.ge

ან დაგვიკავშირდით შემდეგ ელფოსტაზე:

alexei@nceeer.org

დასწრების მსურველებმა გთხოვთ მოგვწეროთ და დაგვიდასტუროთ დასწრება შემდეგ ელფოსტაზე: development@iliauni.edu.ge.
განაცხადის წარდგენის ბოლო ვადაა: 30 აპრილი, 2016
პრეზენტაციის დრო: 25 მარტი, 16:00 საათი
ადგილმდებარეობა: ილიას სახელმწიფო უნივერსიტეტის F 415 აუდიტორია (ჩოლოყაშვილის გამზ. #3/5)

გიორგი მშვენიერაძის საჯარო ლექცია: ჯონ სტიუარტ მილის „თავისუფლების შესახებ“
2016-03-25 19:00
25 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ლიბერალიზმის სასწავლო ცენტრის ორგანიზებით, გიორგი მშვენიერაძე წაიკითხავს საჯარო ლექციას თემაზე: ჯონ სტიუარტ მილის „თავისუფლების შესახებ“ („On Liberty“). ლექციაზე მიმოხილული იქნება სამოქალაქო, ანუ საზოგადოებრივი, თავისუფლება; იმ ძალაუფლების ბუნება და საზღვრები, რომელიც საზოგადოებამ შეიძლება კანონიერად განახორციელოს ინდივიდზე.
მომხსენებლის შესახებ
გიორგი მშვენიერაძე თბილისის თავისუფალი უნივერსიტეტის ასისტენტ-პროფესორი და ამავე უნივერსიტეტის ადამიანის უფლებათა ეროვნული ინსტიტუტის აკადემიური თანადირექტორია. 2007 წლიდან აკადემიურ საქმიანობას ეწეოდა სხვადასხვა უმაღლეს სასწავლებელში (კავკასიის უნივერსიტეტი, ილიას სახელმწიფო უნივერსიტეტი). ასევე, არის ააიპ „საქართველოს დემოკრატიული ინიციატივის“ გამგეობის წევრი.
გიორგი მშვენიერაძემ 2005 წელს დაამთავრა აკაკი წერეთლის სახელობის ქუთაისის სახელმწიფო უნივერსიტეტი და ამჟამად დოქტორანტია საჯარო სამართლის მიმართულებით. მას აქვს საჯარო სამართლის (კონსტიტუციური სამართალი, ადამიანის უფლებათა სამართალი) მიმართულებით იურისტად მუშაობის ფართო გამოცდილება, კერძოდ: 2005-2012 წლებში მუშაობდა სახალხო დამცველის ოფისში სხვადასხვა თანამდებობაზე; იყო სახალხო დამცველის მთავარი მრჩეველი და სახალხო დამცველის წარმომადგენელი საქართველოს საკონსტიტუციო სასამართლოში; 2012 წელს მუშაობდა სასჯელაღსრულების, პრობაციისა და იურიდიული დახმარების საკითხთა მინისტრის მთავარ მრჩევლად.
დრო: 25 მარტი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

JTI-ის იურიდიული განყოფილების დირექტორის, დავით თომაძის, საჯარო ლექცია: Change management: Your role as a leader
2016-03-28 13:00
28 მარტს, 13:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლის ორგანიზებით, კომპანიის – JAPANESE TOBACCO INTERNATIONAL (JTI) – იურიდიული განყოფილების დირექტორი, დავით თომაძე, წაიკითხავს საჯარო ლექცია თემაზე: „Change management: Your role as a leader“.
მომხსენებლის შესახებ
დავით თომაძემ 2004 წელს დაასრულა ივანე ჯავახიშვილის სახელობის თბილისის სახელმწიფო უნივერსიტეტი და სწავლა განაგრძო ჰელსინკის უნივერსიტეტში, რომელიც დაამთავრა 2007 წელს; ხოლო2012 წელს დაასრულა ბოსტონის სამართლის სკოლა. იგი სხვადასხვა დროს მუშაობდა მთავრობის კანცელარიაში საქართველოს პრემიერმინისტრის მთავარი მრჩევლის პოზიციაზე (2012-2013), საქართველოს ფინანსთა სამინისტროში დავების განხილვის სამსახურის უფროსის პოზიციაზე (2008-2012), საქართველოს იუსტიციის სამინისტროში – ადამიანის უფლებათა ევროპულ სასამართლოში სახელმწიფო წარმომადგენლის მრჩევლისა (2004-2007) და სახელმწიფო წარმომადგენლის (2007-2008) პოზიციებზე. ამჟამად „ჯეი-თი-აი კავკასუსის“ იურიდიული განყოფილების დირექტორი და ილიას სახელმწიფო უნივერსიტეტის მოწვეული ლექტორია.
დრო: 28 მარტი, 13:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. #3/5)
დასწრება თავისუფალია.

თამარ ტაბახმელაშვილის საჯარო ლექცია: ენობრივი და კომუნიკაციური უნარები აუტიზმის სპექტრის მქონე ბავშვებსა და მოზარდებში
2016-03-28 14:00
28 მარტს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, აუტიზმის ცნობადობის გაზრდის საერთაშორისო დღესთან დაკავშირებით, გაიმართება თამარ ტაბახმელაშვილის საჯარო ლექცია თემაზე: „ენობრივი და კომუნიკაციური უნარები აუტიზმის სპექტრის მქონე ბავშვებსა და მოზარდებში“.
განსახილველი საკითხებია:

რა არის აუტიზმის სპექტრი;
მოკლედ დიაგნოსტიკის კრიტერიუმების შესახებ;
რამდენიმე ცნობილი პიროვნება აუტიზმის ისტორიაში;
შეიძლება თუ არა საუბარი აუტიზმის სპექტრის მქონე პირებზე, როგორც ჯგუფზე: ინდივიდუალური განსხვავებები ყველა ასპექტში;
აუტიზმის ადრეული ნიშნები: რას უნდა მივაქციოთ ყურადღება;
აუტიზმი ადრეულ ასაკში;
სანდო კვლევებზე დაფუძნებული ინტერვენციები: რას ვუფრთხოდეთ და რის მიხედვით შევარჩიოთ ინტერვენცია;
საბავშვო ბაღიდან სკოლაში;
სასწავლო გარემოს ადაპტირება სკოლაში;
მშობლები, ოჯახი, და-ძმა (საუბარია მეტყველების უნარის მქონე პირებზე).

მომხსენებლის შესახებ:
თამარ ტაბახმელაშვილმა 1998 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი და ნორვეგიული ენის სამწლიანი პროგრამა. 2001 წელს, ოსლოს უნივერსიტეტის მიწვევით, სწავლა განაგრძო ლინგვისტიკის ფაკულტეტზე, თავდაპირველად ნორვეგიული ენისა და ლიტერატურის, შემდეგ კი გამოყენებითი ლინგვისტიკის განხრით. 2008 წელს დაამთავრა სპეციალური განათლების სამაგისტრო პროგრამა, 2009-2010 წლებში მიიღო სპეციალიზაცია წერა-კითხვის უნარის დარღვევის მიმართულებით, 2009-2011 წლებში კი გაიარა გადამზადება ენისა და მეტყველების თერაპიის მიმართულებით. 2015 წელს დაეუფლა ფსიქოლინგვისტიკასა და ნეიროლინგვისტიკას ტრონდჰეიმის (ნორვეგია) უნივერსიტეტთან არსებულ ენის ათვისებისა და პროცესირების ლაბორატორიაში (Language Acquisition and Language Processing Lab). 2012 წლიდან ოსლოს უნივერსიტეტის განათლების ფაკულტეტის დოქტორანტია და, სადოქტორო პროექტის ფარგლებში, იკვლევს ენობრივი და კომუნიკაციური უნარების განვითარებას აუტიზმის სპექტრის მქონე ბავშვებსა და მოზარდებში. კვლევა მიმდინარეობს ევროკავშირის პროექტთან (LanPercept – Language and Perception) და ნორვეგიის აუტიზმის ცენტრთან პარტნიორობით.
დრო: 28 მარტი, 14:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. #32)

Zoomout-ის სტარტაპ-სესიები
2016-03-28 14:29
3-28 აპრილს, პრეაქსელერატორი Zoomout ყველა დაინტერესებულ მსურველს სთავაზობს სტარტაპ-სესიებს, რომელთა მიზანია, დაეხმაროს დამწყებსა თუ მოქმედ მეწარმეებს გამოცდილების გაზიარებასა და ახალი ცოდნის მიღებაში.
გარდა ცოდნის მიღებისა, აღნიშნული ტრენინგების ერთ-ერთი ძირითადი დანიშნულებაა აღნიშნულ სფეროში მყოფი ხალხის ერთმანეთთან დაკავშირება. ამიტომაც, ის ღიაა არა მხოლოდ სტუდენტებისთვის, არამედ ნებისმიერი მსურველისთვის.
ტრენინგების განრიგი
ტრენერი: დავით ჩეჩელაშვილი
სახელწოდება: როგორ ვითარდება ტექნოლოგიები
თემატიკა: რა არის ჰარდვეარ-ტექნოლოგიების განვითარების ხვალინდელი დღე? რა ტრენდებია აქტუალური ბაზარზე? რომელი მიმართულებები იქნება აქტუალური უახლოეს მომავალში?
ტრენერი: ანდრო დგებუაძე
სახელწოდება: კრეატიულობის ალქიმია
თემატიკა: არსებობს თუ არა გზა კრეატიული იდეების შესაქმნელად? ტრადიციული გადაწყვეტილება როგორ ვაქციოთ კრეატიულად და ინოვაციურად?
ტრენერი: გიორგი პოპიაშვილი
სახელწოდება: კარგი პროდუქტი
თემატიკა: რას ნიშნავს კარგი პროდუქტი? როგორ მივიღოთ ის? სჭირდება თუ არა ბაზარს კიდევ ერთი საშლელი, მობილური აპლიკაცია თუ ველოსიპედი?
ტრენერი: ზურა შევარდნაძე
სახელწოდება: საქმე, რომელიც მიყვარს
თემატიკა: წარმატებული ბიზნესმენები ხშირად საუბრობენ სიყვარულზე ბიზნესში. რას ნიშნავს „საკუთარი საქმის სიყვარული“? შესაძლებელია თუ არა, აკეთებდე საქმეს რომელიც არ მოგწონს, და იყო წარმატებული.
ტრენერები: გიორგი დალაქიშვილი, შალვა ბუკია
სახელწოდება: The lean startup
თემატიკა: უნდა იყოს თუ არა იდეალური პროდუქტი? კარგია თუ არა მრავალფუნქციური პროდუქტის დამუშავება? უნდა შევცვალოთ თუ არა იდეა მაშინ, როცა ყველაფერი თითქმის შესრულდა?
ტრენერი: ლექსო ხუბულავა (jobs.ge–ს დამფუძნებელი)
სახელწოდება: როგორ გავყიდოთ საკუთარი თავი?
თემატიკა: რა შეცდომებს უშვებენ სამსახურის მაძიებლები? რას უნდა მიაქციონ ყურადღება გასაუბრებაზე და მრავალი სხვა.
ტრენერი: თემო ბარათაშვილი
სახელწოდება: ლურჯი ოკეანის სტრატეგია
თემატიკა: როგორ ვითარდება და იქმნება თანამედროვე სამყაროში ინოვაციური კომპანიები? როგორი იყო სტარტაპ-კომპანიების განვითარების ქრონოლოგია? რა ხდება დღეს?
ტრენერი: თეონა ბებია
სახელწოდება: ინტელექტუალური საკუთრება
თემატიკა: როგორ დავიცვათ ინტელექტუალური საკუთრება? შესაძლებელია თუ არა დავიცვათ კანონის ძალით იდეა, დიზაინი ან ცალკეული გამოგონება და როგორ?
სახელწოდება: ჩემი წარუმატებლობის საიდუმლო
თემატიკა: შეხვედრა ქართველ მეწარმეებთან. რა შეცდომები დაუშვეს მათ წარსულში. რა სირთულეები შეხვდათ სტარტაპის შექმნის გზაზე?
ტრენერი: ნინო ენუქიძე
სახელწოდება: სტარტაპის მარკეტინგი
თემატიკა: როგორ დავგეგმოთ მარკეტინგული სტრატეგია შეზღუდული რესურსების პირობებში? როგორ შეძლეს კომპანიებმა პირველი მომხმარებლების შეძენა 0 დოლარად
ტრენერი: გიორგი ტუხაშვილი
სახელწოდება: პროექტის მართვის (თანამედროვე) ხელოვნება
თემატიკა: რა თანამედროვე მეთოდები არსებობს პროექტის სამართავად? რას ნიშნავს მოქნილი პროექტების მენეჯმენტი? რა აქვს საერთოდ ჩანჩქერს და რაგბის პროექტების მართვასთან?
ტრენერი: ლაშა კვანტალიანი
სახელწოდება: როგორ მოვიპოვოთ ინვესტიცია
თემატიკა: შესაძლებელია თუ არა საქართველოში სოლიდური ინვესტიციის მოპოვება საკუთარი სტარტაპის განსავითარებლად? როგორ წარვუდგინოთ იდეა ინვესტორებს? როგორ აღვწეროთ ჩვენი ბიზნესი სრულყოფილად 5 წუთში?
დემო დღე
სტარტაპების 3-წუთიანი პრეზენტაციები
კურსზე დასწრების მსურველებმა უნდა შეავსოთ ონლაინ სააპლიკაციო ფორმა: https://goo.gl/EgjC8d
